ຊີເຣຍ ຂໍການຊ່ອຍເຫຼືອ ຈາກສະຫະປະຊາຊາດ (ເບິ່ງສະໄລດ໌)
ຊີເຣຍຮ້ອງຂໍການຊ່ອຍເຫຼືອ ຈາກອົງການສະຫະປະຊາຊາດ ລຸນຫຼັງການໂຈມຕີ 2 ຄັ້ງຊ້ອນ ທີ່ນະຄອນຫຼວງ Damascus.
ລັດຖະບານຊີເຣຍ ຮຽກຮ້ອງໃຫ້ສະພາຄວາມໝັ້ນຄົງອົງການສະຫະປະຊາຊາດເອົາມາດຕະ ການປາບປາມພວກກໍ່ການຮ້າຍ ໃນວັນສຸກມື້ນີ້ ນຶ່ງມື້ ຫຼັງຈາກເກີດເຫດລະເບີດຊ້ອນ ທີ່ເຮັດ ໃຫ້ມີຜູ້ເສຍຊີວິດຢ່າງນ້ອຍ 55 ຄົນໃນນະຄອນຫຼວງ Damascus ສື່ມວນຊົນຂອງທາງການຊີເຣຍກ່າວວ່າ ລັດຖະບານໄດ້ທຳການຮ້ອງຮຽນດັ່ງກ່າວ ຢູ່ໃນຈົດ ໝາຍສະບັບນຶ່ງ ທີ່ສົ່ງໄປຍັງສະພາຄວາມໝັ້ນຄົງ ແລະທ່ານ Ban Ki-moon ເລຂາທິການ ໃຫຍ່ອົງການສະຫະປະຊາຊາດ ຈົດໝາຍສະບັບນີ້ເວົ້າວ່າການກໍ່ອາຊະຍາກຳທີ່ທະວີຄວາມ ຮ້າຍແຮງຂຶ້ນແມ່ນພິສູດໃຫ້ເຫັນວ່າຊີເຣຍກຳລັງປະເຊີນໜ້າກັບການໂຈມຕີຂອງພວກກໍ່ການ ຮ້າຍ ນຳພາໂດຍບັນດາກຸ່ມທີ່ໄດ້ຮັບການສະໜັບສະໜຸນຈາກຕ່າງປະເທດ ການໂຈມຕີດ້ວຍລະເບີດລົດທີ່ນະຄອນຫຼວງຊີເຣຍໃນມື້ວານນີ້ແມ່ນການໂຈມຕີທີ່ຮ້າຍແຮງ ສຸດຢູ່ໃນປະເທດດັ່ງກ່າວນັບຕັ້ງແຕ່ໄດ້ມີການລຸກຮືຂຶ້ນຕໍ່ຕ້ານລັດຖະບານທີ່ເລີ້ມຕົ້ນຂຶ້ນເມື່ອ 14 ເດືອນກ່ອນ ທັງໆທີ່ໄດ້ເກີດຄວາມຮຸນແຮງ ແຕ່ຄະນະສັງເກດການສະຫະປະຊາຊາດທີ່ຕິດຕາມເບິ່ງການ ຢຸດຍິງທີ່ຍັງບໍ່ມີຄວາມໝັ້ນຄົງລະຫວ່າງລັດຖະບານແລະພວກກະບົດກໍໄດ້ຢ້ຽມນະຄອນຫຼວງ Damascus ໃນວັນສຸກມື້ນີ້ ທ່ານ Neeraj Singh ໂຄສົກຂອງຄະນະສັງເກດການສະຫະປະຊາຊາດກ່າວວ່າ ຈຳນວນ ຂອງຄະນະສັງເກດການແລະພະນັກງານທີ່ເຂົ້າຮ່ວມໃນການປະຕິບັດງານຢູ່ຊີເຣຍ ໄດ້ເພີີ່ມ ຂຶ້ນເປັນ 150 ຄົນແລ້ວ ຂະນະດຽວກັນ ຫົວໜ້າກຸ່ມຝ່າຍຄ້ານທີ່ສຳຄັນຂອງຊີເຣຍກ່າວວ່າ ກຳລັງທີ່ເປັນເຄືອຂ່າຍ ຂອງກຸ່ມກໍ່ການຮ້າຍອາລກາຍດາ ທີ່ມີຄວາມສຳພັນ ກັບລັດຖະບານຊີເຣຍ ເປັນຜູ້ຮັບຜິດ ຊອບກ່ຽວກັບເຫດລະເບີດໃນມື້ວານນີ້ ໃນກອງປະຊຸມຖະແຫຼງຂ່າວທີ່ກຸງໂຕກຽວທ່ານ Burhan Ghalioun ກ່າວວ່າ ລັດຖະບານ ຊີເຣຍ ໄດ້ພະຍາຍາມທີ່ຈະທຳລາຍແຜນການສັນຕິພາບທີ່ໄກ່ເກ່ຍໂດຍທູດພິເສດນາໆຊາດ ທ່ານ Kofi Annan ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບເທື່ອກ່ຽວກັບເຫດລະເບີດໃນມື້ວານນີ້ຊຶ່ງເຮັດ ໃຫ້ການຢຸດຍິງ ທີ່ປະກາດໂດຍທ່ານ Annan ໃນວັນທີ 12 ເມສາຜ່ານມານັ້ນແຕກຫັກລົງ ໄປຕື່ມອີກ ທ່ານ Leon Panetta ລັດຖະມົນຕີກະຊວງປ້ອງກັນປະເທດສະຫະລັດ ກ່າວຕໍ່ພວກນັກ ຂ່າວວ່າ ໜ່ວຍສືບລັບສະຫະລັດສະແດງໃຫ້ເຫັນວ່າ ກຸ່ມກໍ່ການຮ້າຍອາລກາຍດາພວມມີ ໜ້າຢູ່ໃນຊີເຣຍ ແຕ່ກໍເວົ້າວ່າຂອບເຂດໃນການປະຕິບັດງານຂອງກຸ່ມດັ່ງກ່າວແມ່ນຍັງບໍ່ຈະ ແຈ້ງເທື່ອ ອົງການສະຫະປະຊາຊາດກ່າວວ່າ ມີຫຼາຍກວ່າ 9,000 ຄົນໄດ້ເສຍຊີວິດແລ້ວ ໃນຄວາມ ຮຸນແຮງທີ່ພົວພັນກັບການລຸກຮືຂຶ້ນຕໍ່ຕ້ານລັດຖະບານໃນຊີເຣຍທີ່ເລີ່ມມາແຕ່ເດືອນມີນາປີ 2011